Rhodos Isl. — Lindos — 9 BC — IG XII,1 829+
Region: Aegean Islands, incl. Crete (IG XI-[XIII]) — Rhodes and S. Dodecanese (IG XII,1) 

νεικασιμαχον δαρδανου βρασιο[ν] ιερατευ[σαντ]α αθανας λινδιας και διος πολιεως και αρταμιτος κεκοιας και ταμιευσα[ντ]α και γενομενον γραμματη βουλας και [π]ρυτανευσαντα και παντα πραξαντα τα συνφεροντα τω δαμω εν τω τας α[ρχας χ]ρονω και προφατευσαντα και [γυμνασια]ρχησαντα πρεσβυτερον και [ποιησαμ]ε[ν]ον ταν θεσιν του ελαιου [δωρεαν και ποι]ησαμενον και τοις παισι ταν [θεσιν του ελ]αιου και πρεσβευσαντα πλ[ε]ο[νακις γεν]ομενον δε και εν επανγελιαις και προ[ισφορα]ις και επι πασι τουτοις στεφανωθεντα [υ]πο ταν βουλαν πλεονακις χρυσεοις [στ]εφανοις και προσωπων αργυρεων αναθεσεσι αν[α]θεισαν δε υπερ αυτου ταν βουλαν και ανδριαντας χαλκεους στεφανωθεντα δε και υπο μαστρων πλεονακις τιμαθεντα δε και υπο του δαμου του βρασιων τοι ιερεις και ο αρχιεροθυτας και τοι ιεροθυται τον ιερη τας αθανας τας λινδιας και του διος του πολιεως ευνοιας ενεκα και δικαιοσυνας και φιλοδοξιας τας εις αυτους. θεοις.